laion/Wikipedia-Exotic huggingface dataset:
אנקת גבהים (סדרה, 1978)

אנקת גבהים (באנגלית: Wuthering Heights) היא סדרת טלוויזיה בריטית משנת 1978, עיבוד לרומן באותו שם מאת אמילי ברונטה. בסדרה מככבים קן האצ'יסון, קיי אדשיד, פט הייווד וג'ון דאטין. הסדרה שודרה לראשונה בערוץ BBC Two בחמישה חלקים החל מ-24 בספטמבר 1978. אתרי הצילומים היו באדמות הבור שביורקשייר. עיבוד זה נחשב נאמן ביותר למקור הספרותי. בניגוד לגרסאות קולנועיות קודמות סרט זה אינו מסתיים עם מותה של קאתי, אלא ממשיך לגולל את סיפורם של בני הדור הצעיר, ואת רצונו של היתקליף לנקום במי שגרם לו עוול. היתקליף - קן האצ'יסון קאתי - קיי אדשיד ג'וזף - בריאן ויילד אלן דין - פט הייווד הינדלי - ג'ון דאטין פרנסס - מגי וילקינסון מר לינטון - דניס בורג'ס גברת לינטון - ונדי ויליאמס לוקווד - ריצ'רד קיי מר ארנשו - ג'ון קולין גברת ארנשו - פטרישה הילי ד"ר קנת' - ג'ון גולייתלי אדגר - דייוויד רוב הכומר גרהם - פול דוקינס איזבלה - קרוליין לנגריש מר גרין - נורמן רת'רפורד זילה - ברברה קאוג קתרין לינטון - קתרין הריסון הרטון - דייוויד וילקינסון לינטון - אנדרו בורלי מרי - קייט דייוויד רוברט - בארי הרט שמש הכנסייה - ריצ'רד אשר היתקליף (ילד) - דיילי טארי קאתי (ילדה) - מריה סוויילס הינדלי (ילד) - מיטשל וארנם אדגר (ילד) - גרנט ברדסלי איזבלה (ילדה) - ג'וליה סטארק הרטון (ילד) - אליוט מוס, סיימון מאסי "אנקת גבהים", במסד הנתונים הקולנועיים IMDb (באנגלית) "אנקת גבהים", באתר AllMovie (באנגלית) "אנקת גבהים", במסד הנתונים הקולנועיים KinoPoisk (ברוסית) "אנקת גבהים" באתר ה-BBC "Wuthering Heights Episode 1". BFI. אורכב מ-המקור ב-2015-10-01. נבדק ב-2016-01-07. "BBC Two - Wuthering Heights - Episode guide". BBC. ""Emily Bronte" Wuthering Heights (DVD) at BBC Shop". BBC Shop. "Wuthering Heights (1978) - Trailers, Reviews, Synopsis, Showtimes and Cast - AllMovie". AllMovie.
אינדיאנה מאד אנטס

פורט ויין מאד אנטס (באנגלית: Fort Wayne Mad Ants) היא קבוצת כדורסל מהעיר פורט ויין, אינדיאנה המשחקת בליגת הפיתוח של ה-NBA מאז שנת 2007. בעונת 2013/14 זכתה הקבוצה באליפות הראשונה בתולדותיה. בספטמבר 2015 נרכשה הקבוצה על ידי קבוצת אינדיאנה פייסרס. לקראת עונת 2007/08, עונת הבכורה בליגה, חתמה הקבוצה על הסכמי שיתוף פעולה עם הדטרויט פיסטונס ואינדיאנה פייסרס. ב-5 בספטמבר 2007 בחרה הקבוצה 10 שחקנים במסגרת דראפט ההרחבה של שנת 2007, שחקנים שהיוו את הבסיס לקבוצה בעונתה הראשונה. לקראת עונת 2008/09 חתמה הקבוצה על הסכם שיתוף פעולה גם עם המילווקי באקס ולקראת עונת 2012/13 חתמה הקבוצה על הסכם עם שרלוט בובקאטס, כקבוצה הרביעית. באותה העונה הגיעה הקבוצה לראשונה לפלייאוף, אך הפסידה שני משחקים לסנטה קרוז ווריורס והודחה בסיבוב הראשון. בעונת 2013/14 הגיעה הקבוצה לראשונה בתולדותיה לגמר ואף זכתה באליפות לאחר שניצחה את סנטה קרוז בסדרת הגמר. בעונת 2014/15 נפגשו המאד אנטס עם סנטה קרוז בסדר הגמר, אך הפעם היו אלו הווריירס שניצחו בסדרה ולקחו את האליפות. בספטמבר 2015 רכשה אינדיאנה פייסרס את הקבוצה ונהייתה השותפה היחידה בקבוצה. מדיה וקבצים בנושא אינדיאנה מאד אנטס בוויקישיתוף אתר האינטרנט הרשמי של אינדיאנה מאד אנטס (באנגלית) אינדיאנה מאד אנטס, ברשת החברתית פייסבוק אינדיאנה מאד אנטס, ברשת החברתית אקס (טוויטר) אינדיאנה מאד אנטס, ברשת החברתית אינסטגרם Mad Ants Announce Affiliation with Pistons and Pacers, NBA.com Fort Wayne Mad Ants To Be Affiliated With Milwaukee Bucks For The 2008-09 Season, NBA.com, 8 September, 2008 Reno Bighorns Named Jazz’s NBA D-League Affiliate, NBA.com, 17 July 2012 Fort Wayne Mad Ants Capture 2014 NBA Development League Title, NBA.com, 26 April 2014 Pacers Sports and Entertainment Acquires Fort Wayne Mad Ants, NBA.com, 9 September 2015
הרברט סיימון

הרברט אלכסנדר סיימון (בשם מלא באנגלית: Herbert Alexander Simon; ‏15 ביוני 1916 – 9 בפברואר 2001) היה חוקר יהודי-אמריקאי בולט בתחומי הפסיכולוגיה, הכלכלה והניהול, מדעי המחשב ופילוסופיה של המדע. שירת כחבר סגל אוניברסיטת קרנגי מלון משנת 1949. ב-1959 נבחר לעמית באקדמיה האמריקאית לאמנויות ולמדעים; ב-1967 נבחר לחבר באקדמיה הלאומית למדעים (ארצות הברית), ב-1975 זכה בפרס טיורינג וב-1978 זכה בפרס נובל לכלכלה על מחקרו הייחודי בתחום הכלכלה ההתנהגותית ותהליך קבלת ההחלטות של גופים עסקיים. ב-1986 זכה במדליה הלאומית למדעים בתחומי מדעי החברה וההתנהגות, וב-1993 בפרס מפעל חיים מטעם האגודה האמריקנית לפסיכולוגיה. סיימון נולד במילווקי שבוויסקונסין ב-1916. הוא קיבל תואר ראשון (1936) ותואר דוקטור (1942) מאוניברסיטת שיקגו בתחום מדע המדינה, תוך התמחות במינהל ציבורי. תחום התמחות זה סלל את המשך מחקרו בתחום הציבורי והארגוני ושימש בסיס לתגליותיו בתחום קבלת ההחלטות הארגוני, בזכותן זכה בפרס נובל. בספרו הידוע ביותר, "התנהגות אדמיניסטרטיבית" (1947), העמיד סיימון את קבלת ההחלטות כמהות המינהל הציבורי. הספר אף נבחר בשנת 1989 לחיבור בעל ההשפעה הגדולה ביותר מעולם על תחום תורת המנהל הציבורי. לדבריו, משום שבמגבלת הזמן הארגוני, עיבוד מידע מסוים כרוך בהכרח בוויתור על עיבוד מידע אחר, המשאב החסר ביותר לדבריו במנהל הציבורי איננו כסף, אלא זמן או "יכולת הקשב" של המנהלים. סיימון טבע את המונחים "רציונליות מוגבלת" (Bounded Rationality) ו"סטיספיקציה" (Satisficing) או מודל השבעת הרצון. במחקריו יצא כנגד המודל הרציונלי לקבלת החלטות, בטענה שההנחות המוקדמות שהוא מניח גורמות לכך שהוא איננו מציאותי ויכולת הניבוי שלו נמוכה מאוד. לטענתו, גם אם מקבל ההחלטות מעוניין לקבל את ההחלטה הרציונלית ביותר, תמיד ישנם גורמים - כגון מגבלות ניהוליות, קוגניטיביות, סביבתיות, הטיות תפיסה וכן מגבלות של זמן או עלות - המונעים ממנו להשיג זאת בצורה מלאה. בעיה נוספת היא הנטייה של בני האדם לשפוט מידע חדש על פי הדימויים הישנים שהם מכירים (ראו לדוגמה "הקונספציה"). סיימון טען כי גופים עסקיים ובני אדם פרטיים טועים לחשוב כי הם מבצעים תהליך קבלת החלטות רציונלי (כלומר מקסום תועלות או רווחים אל מול מינימום עלויות) כאשר למעשה הם "מסתפקים" באוסף מוגבל של ראיות, הנבחנות באופן חלקי בלבד. תהליך זה נקרא סטיספיקציה או "השבעת רצון". כלומר לפי שיטתו, החלטה העומדת ברף הרציונליות המוגבלת, היא לא זו בעלת התועלת המקסימלית, אלא זו העונה על דרישות מינימום התואמות את רמת השאיפה הנדרשת, בהתחשב במגבלות הטבעיות של זמן ועלות. בנוסף למחקריו בנושאי תהליך קבלת ההחלטות, עסק סיימון עם עמיתים נוספים בתחום הבינה המלאכותית, בעיקר בפיתוח מודלים ותוכנות מחשב אשר התחקו אחר תהליכי קבלת ההחלטות האנושיים ואופטימיזציה ואף השתתף בסדנת דארטמות'. כמו כן תבע סיימון את המונח כלכלת תשומת הלב. מדיה וקבצים בנושא הרברט סיימון בוויקישיתוף הרברט סיימון, באתר פרס נובל (באנגלית) הרברט סיימון, באתר פרויקט הגנאלוגיה במתמטיקה הרברט סיימון, באתר dblp הרברט סיימון, באתר גוגל סקולר הרברט סיימון, באתר Semantic Scholar ביוגרפיה קצרה ורשימת פרסומים כל כתבי הרברט סיימון הרברט סיימון באתר פרס טיורינג (באנגלית) הרברט סיימון, אנשי סגולה - יהודים זוכי פרס נובל, באתר בית התפוצות. הרברט סיימון, באתר אנציקלופדיה בריטניקה (באנגלית) הרברט סיימון, באתר "Find a Grave" (באנגלית) באתר האקדמיה האמריקאית לאמנויות ולמדעים, עמ' 500(הקישור אינו פעיל, 10.7.2019) [1] באתר האקדמיה הלאומית למדעים B. E. R. staff, Paying Attention: The Attention Economy, ‏2020-03-31 (באנגלית אמריקאית)
קאזאן מסוקים

קאזאן מסוקים (באנגלית: Kazan Helicopters) היא חברה רוסית לייצור מסוקים הממוקמת בקאזאן, טטרסטן. נוסדה בשנת 1940 והיא חברת בת של "מסוקי רוסיה". מוצרי החברה כוללים את הדגמים מיל מי-8, מיל מי-17, מיל מי-38, קאזאן אנסאט, וקאזאן אקטאי. תעשיית תעופה ברוסיה מדיה וקבצים בנושא קאזאן מסוקים בוויקישיתוף אתר האינטרנט הרשמי של קאזאן מסוקים והיא היצרנית הבלעדית של מיל מי-17 ערך זה הוא קצרמר בנושא מסוקים ובנושא רוסיה. אתם מוזמנים לתרום לוויקיפדיה ולהרחיב אותו.
מייקל מרקס

מייקל מרקס (באנגלית: Michael Marks) היה יזם יהודי-אנגלי ממוצא ליטאי, ממייסדי חברת "מרקס אנד ספנסר". מרקס נולד ביוני 1859 (יש האומרים ב-1863), בעיר סלונים שבאימפריה הרוסית, בתחומי בלארוס של ימינו, למשפחה של יהודים-פולנים. בסביבות שנת 1882 היגר לעיר לידס בממלכה המאוחדת, שם עבד בחברה בשם "באראן", שהייתה ידועה בכך שהעסיקה מהגרים יהודים. בשנת 1884 פגש מרקס את אייזק דיוהרסט, איש עסקים מקומי. מרקס החל לקנות סחורה מהחברה של דיוהרסט, ולמכור אותה בעיירות הסמוכות. כך הצליח לצבור את הונו הראשון ולפתוח דוכן בשוק הפתוח של לידס. הדוכן שלו התייחד בסיסמהː "אל תשאל כמה זה עולה - הכֹּל בְּפֶּני". בנוסף, הוא החליט לשכור מקום בשוק מקורה בלידס. גם כאן בחלק מן הדוכנים השתמש מרקס בסיסמה "הכל בְּפֶּני". מרקס הרחיב את רשת הדוכנים שלו למקומות נוספים ביורקשייר ולנקשייר. בשנת 1894 החליט מרקס להרחיב את העסק וחיפש לעצמו שותף עסקי. דיוהרסט, הציע לו את תומאס ספנסר, הקופאי שלו, בשל ניסיונו וקשריו העסקיים. מרקס קיבל את ההצעה ובשותפות עם ספנסר הקימו השניים רשת של חנויות בשם "מרקס אנד ספנסר" (Marks & Spencer) בערים רבות באנגליה, דוגמת מידלסברו, מנצ'סטר, בירמינגהם, ליברפול, בריסטול, שפילד, סנדרלנד וקארדיף. החברה שמה את הדגש העיקרי שלה על איכות, בין השאר הקימה בשנת 1957 מערכת למדידת גודל גרב . בשנת 1948 היא הקימה מחלקה לטכנולוגיית מזון. עד אמצע שנות ה-50 הצוות בקנטינות ובקפיטריות עבר הכשרה בנושא היגיינה . במשך רוב ההיסטוריה שלה, היה לרשת גם מוניטין של מתן תמורה הוגנת לכסף. כשהמוניטין הזה החל לדעוך, הרשת נתקלה בקשיים רציניים. ניתן לטעון כי רשת M&S הייתה קמעונאית איקונית של 'מוצרי איכות בריטית'. היחס הבלתי מתפשר ליחסי לקוחות התבטא בסיסמה משנת 1953: "הלקוח תמיד צודק לחלוטין!" מרקס, שקיבל אזרחות בריטית ב־1897, המשיך לפתח את העסק עד מותו בגיל 48, ב-31 בדצמבר 1907 בסלפורד. מייקל מרקס, באתר "Find a Grave" (באנגלית) Marks in Time: 125 Years of Marks & Spencer
דראפט ההרחבה של שנת 2013 בליגת הפיתוח של ה-NBA

דראפט ההרחבה של שנת 2013 בליגת הפיתוח של ה-NBA הוא דראפט ההרחבה השישי בתולדות ליגת הפיתוח של ה-NBA. הדראפט התקיים ב-29 באוגוסט 2013 בעקבות הצטרפותה הצפויה של קבוצת דלוור 87' לליגה בעונת 2013/14. הקבוצה הוקמה כממשיכתה של קבוצת יוטה פלאש, שהשעתה את פעילותה בליגה בסיום עונת 2010/11. בדראפט הנוכחי כל אחת מקבוצות הליגה הקיימות קבלה את האפשרות להגן על עד 12 שחקנים מתוך הסגל הקיים. מבין השחקנים ה"לא-מוגנים" בחרה דלוור 16 שחקנים. בין השחקנים שנבחרו היו שני שחקנים שנבחרו בעבר למשחק האולסטאר של ליגת הפיתוח: ליאו ליונס ושון ויליאמס, 2 שחקנים שבעברם שיחקו בליגת העל הישראלית. ויליאמס, ששיחק בעברו בבוסטון סלטיקס הוא אחד משני השחקנים שנבחרו בדראפט הנוכחי ובעבר נבחרו גם בדראפט ה-NBA. (השחקן השני היה דארינגטון הובסון).
!!

ל-!! (סימן קריאה כפול) יש משמעויות אחדות, בהתאם להקשר שבו הסימן מופיע: האם התכוונתם ל... מהלך מבריק ברישום מהלכים בשחמט פעולת עצרת כפולה במתמטיקה המרה לטיפוס נתונים בוליאני (אנ') בחלק משפות התכנות הוראה לקיבוץ רשימת אלמנטים בשפת התכנות Haskell סימון לצלילים ייחודיים הקיימים רק בשפת הקונג בדרום אפריקה ובדמינית האוסטרלית
קרב כלבים

קרב כלבים הוא מאבק המתנהל בין שני כלבים ביוזמת בעליהם. הכלבים המשתתפים בקרבות הם בעיקר מהגזע אמסטף ופיטבול. קרבות כלבים היו נפוצים במאה ה-19 בקרב שכבות האצולה. הקרב מתנהל עד למותו של אחד הכלבים המשתתפים, בעוד הצופים מהמרים על התוצאה. בנוסף, ידוע על מדענים אשר התחרו ביניהם בעירוב זנים שונים של כלבים, ליצירת כלב הקרבות האולטימטיבי. קרבות הכלבים התפתחו מאוחר יותר לקרבות חתולים, תרנגולים (מכאן הביטוי "קרב תרנגולים") וחיות מחמד אחרות. לאחרונה נודעה גם תופעה של קרבות כלבים מול חיות בר שנתפסות בטבע, כגון צבועים או חזירי בר. כיום, רבים מוחים כנגד קיום קרבות הכלבים משום אכזריותם והם אף נעשו לא חוקיים במדינות רבות, ובהן ישראל. עם זאת, נערכים כל שנה מאות קרבות כלבים בחשאי. מדיה וקבצים בנושא קרב כלבים בוויקישיתוף אורן הוברמן, בלעדי: הצצה לקרבות הכלבים בישראל, באתר nana10‏, 13 באוגוסט 2004 ארז ארליכמן, הימור אכזרי: קרבות כלבים עם צבועים וחזירי בר, באתר ynet, 12 ביולי 2010 קרבות כלבים בישראל, באתר PTROA ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מוניקה צרט

מוניקה צרט (בגרמנית: Monika Zehrt; נולדה ב-29 בספטמבר 1952) היא אתלטית עבר מזרח גרמניה, אלופה אולימפית (מינכן 1972) בריצת 400 מטר. צרט נולדה בריזה, סקסוניה. באליפות אירופה שנערכה בהלסינקי, פינלנד בשנת 1971 זכתה צרט במדליית זהב בריצת שליחות 4x400 מטר בשיא עולם חדש של 3:29.28 דקות, לפני מערב גרמניה (3:33.04 דקות) וברית המועצות (3:34.11 דקות). בתחרות שנערכה ב-4 ביולי 1972 בפריז, צרפת השוותה צרט בריצת 400 מטר את שיא העולם בתוצאה של 51.0 שניות (אלקטרוני 51.08 שניות). חודשיים לאחר מכן, באולימפיאדת מינכן (1972) היא זכתה בשתי מדליות זהב, בריצת 400 מטר בשיא אולימפי חדש של 51.08 שניות, לפני ריטה וילדן ממערב גרמניה (51.21 שניות) וקתי המונד מארצות הברית (51.64 שניות). כבר בשלב המוקדמות היא קבעה שיא אולימפי חדש של 51.47 שניות. בריצת שליחות 4x400 מטר, בשיא עולם חדש של 3:22.95 דקות, לפני ארצות הברית (3:25.15 דקות) ומערב גרמניה (3:26.51 דקות). כבר בשלב המוקדמות האצניות ממזרח גרמניה קבעו שיא עולם חדש של 3:28.48 דקות. ריצת 400 מטר: 51.08 שניות (1972) מדיה וקבצים בנושא מוניקה צרט בוויקישיתוף התפתחות שיא העולם בריצת 400 מטר (ויקיפדיה האנגלית) התפתחות שיא העולם בריצת שליחות 4x400 מטר (ויקיפדיה האנגלית) מוניקה צרט, באתר olympedia.org מוניקה צרט, באתר התאחדות האתלטיקה הבין-לאומית מוניקה צרט, באתר Track and Field (נשים)
דראפט ההרחבה של שנת 2014 בליגת הפיתוח של ה-NBA

דראפט ההרחבה של שנת 2014 בליגת הפיתוח של ה-NBA הוא דראפט ההרחבה השביעי בתולדות ליגת הפיתוח של ה-NBA. הדראפט התקיים ב-2 בספטמבר 2014 בעקבות הצטרפותה הצפויה של קבוצת וסצ'סטר ניקס לליגה בעונת 2014/15. בדראפט הנוכחי כל אחת מקבוצות הליגה הקיימות קבלה את האפשרות להגן על עד 12 שחקנים מתוך הסגל הקיים. מבין השחקנים ה"לא-מוגנים" בחרה וסטצ'סטר 16 שחקנים. בין השחקנים שנבחרו היו שני שחקנים שנבחרו בעבר למשחק האולסטאר של ליגת הפיתוח: ג'רום ג'ורדן ודז'ואן סאמרס ושלושה שחקנים שנבחרו בעבר בדראפט ה-NBA: קריג ברקינס, לוק הארנגודי וכריס ג'וזף. ברקינס והארנגודי נבחרו בדראפט של 2010, ג'וזף נבחר בדראפט של 2012
קרב אלאליה

קרב אלאליה (Alalia) הוא קרב ימי שניטש ב-535 לפנה"ס בחופי האי סרדיניה בין הפוקאים לבין האטרוסקים והקרתגים. תיאור הקרב על ידי ההיסטוריון היווני הרודוטוס הוא העדות הקדומה ביותר לשימוש באילי ניגוח בקרב ימי ובזה ייחודו. אנשי פוקאיה (Phokaia) שבאיוניה היו, לדברי הרודוטוס, חלוצי הקולוניזציה במערב מקרב היוונים. בשנת 540 לפנה"ס, עם כיבוש איוניה (החלק המערבי של אסיה הקטנה) בידי כורש מלך פרס, נטשו הפוקאים את עירם והפליגו אל אלאליה, קולוניה שייסדו עשרים שנים קודם לכן באי קורסיקה. בבואם שלחו ידם בשוד ימי של שכניהם הקרתגים בקורסיקה ובסרדיניה ושל האטרוסקים בחוף האיטלקי שמנגד לאיים. באותם ימים לא נחשב מעשה מעין זה לפשע או לפחיתות כבוד, אלא היה בן-לוויה לתחרות העזה בין ערים שעיקר כוחן ועושרן בא להן ממסחר ימי. הפוקאים עוררו אפוא עליהם את חמת שכניהם, אשר עשו יד אחת ונערכו לקרב ים לשם סילוק המתחרים הלא קרואים. לקרב במימי סרדיניה התייצב כל עם בשישים אניות, שהיו ככל הנראה אניות-חמישים (Pentekontoroi). הרודוטוס לא מספר כיצד נערכו הציים טרם הקרב ואף אינו מתאר את מהלכו. כל שאנו יודעים מפיו הן תוצאות ההתנגשות הימית: "ובהילחמם בקרב ים נחלו הפוקאים ניצחון קדמאי, כי ארבעים אניות אבדו להם ובעשרים הנותרות אי אפשר היה להשתמש כי אילי הניגוח נשברו". הפוקאים שאניותיהם הוטבעו ושחו לחוף נפלו בשבי הקרתגים והאטרוסקים, הובלו אל עריהם ונסקלו למוות באבנים. אלו שאניותיהם שרדו את הקרב נטשו את קורסיקה ועברו עם משפחותיהם ורכושם אל רגיון (היום רג'ו די קלבריה בדרום איטליה, מול מסינה). כתבי הירודוטוס. מתורגמים מיוונית עם מבוא והערות מאת ד"ר אלכסנדר שור. ירושלים, הוצאת ראובן מס, תרצ"ה. העתק דיגיטלי באתר "דעת" הרודוטוס. היסטוריה. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998 Herodotus. Translated by A.D. Godley. The Loeb Classical Library. Cambridge (MA), Harvard University Press, and London, William Heinemann, 1922 (reprinted 1971). Digitized copy in Perseus Digital Library הקולוניזציה היוונית מדיה וקבצים בנושא קרב אלאליה בוויקישיתוף הרודוטוס, א', 166. ניצחון קדמאי, על שם קדמוס, הוא ניצחון שהושג באבידות כבדות, מעין ניצחון פירוס.
ארנסט פרודולייה

ארנסט פרודולייה (בצרפתית: Ernest Prodolliet;‏ 1905, אמריסוויל (אנ') שבקנטון תורגאו - 1984), היה דיפלומט וחסיד אומות העולם משווייץ שהציל יהודים באוסטריה ובאמסטרדם בתקופת הנאציזם. פרק זה לוקה בחסר. אנא תרמו לוויקיפדיה והשלימו אותו. פרודולייה היה סגן הקונסול בקונסוליה השווייצרית בברגנץ שבאוסטריה. לאחר האנשלוס במרץ 1938 ביקשו יהודים רבים להימלט מאוסטריה. הם הגיעו לגבול בין אוסטריה לשווייץ ובידיהם אישורי הגירה למדינות שונות. לחלק מהיהודים הייתה ויזה פיקטיבית לשאנגחאי. פרודולייה הנפיק אישורי כניסה לשווייץ עבור יהודים אלה, במטרה שיהודים אלה יעברו בשווייץ בדרכם למדינות שאישרו את הגירתם של היהודים אליהן. הוא הנפיק מאות אישורים, בניגוד למדיניות ממשלתו, שהסתייגה מכך עקב העובדה שבמקרים רבים לא היו היהודים מקבלי האישורים עוזבים את שווייץ. הוא היה בקשר עם פאול גרונינגר שעסק בפעילות דומה. בתור סנקציה מנהלתית הועבר לאמסטרדם אך גם שם סייע ליהודים. הוא העביר כסף לפקיד ביודסה ראט פור אמסטרדם, כסף ששימש לפעולות הצלת יהודים. בנוסף לכך החביא יהודים בביתו. עקב המשך פעילותו זאת הועבר לברלין ולאחר מכן לפריז. פרודולייה המשיך לעבוד בשרות הדיפלומטי השווייצרי ואת הקריירה הדיפלומטית שלו סיים בשנת 1968 בבזאנסון. בשנת 1982 הכיר יד ושם בפרודולייה בתור חסיד אומות העולם. דמותו, בגילומו של השחקן פטריק רפול (Patrick Rapold), מופיעה בסרט Akte Grüninger המנציח את פועלו של חסיד אומות העולם השווייצרי פאול גרונינגר. פעילותו של פרודולייה, באתר יד ושם (באנגלית) ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
הגביע הארץ-ישראלי 1946

הגביע הארץ ישראלי 1946 הייתה התחרות ה-16 מאז היווסדה. המשחקים הסתיימו ב-14 ביולי 1946. בתחרות השתתפו 32 קבוצות, כולם מהיישוב. לאחר הפסקה של שנה, קבוצות בית"ר חזרו להשתתף בתחרות. השנה הוחלט שכל המפגשים בין הקבוצות יכללו שני סיבובים. מכבי תל אביב זכתה בגביע בפעם החמישית. בשלב זה נערכו 16 משחקים. ניצחון טכני למכבי בעקבות שיתוף שחקנים לא מאושרים על ידי הפועל רחובות ניצחון טכני המשחק הופסק בדקה 65' ניצחון טכני הוענק לבית"ר פתח תקווה ניצחון טכני הוענק להפועל בלפוריה בעקבות הכנסת כדורגלנים לא מורשים על ידי יריבה ניצחון טכני הוענק להפועל בלפוריה במשחק השלישי המשחק הסתיים בניצחון של הפועל חדרה. ניצחון טכני הוענק להפועל תל אביב צפון מכיוון שכדורגלני הפועל חדרה הופיעו ללא כרטיס חבר התאחדות ניצחון טכני המשחק הופסק בדקה ה-60 לאור התנהגות אוהדי בית"ר במשחק הנוסף הפועל תל אביב ניצחה 2:4 במשחק הנוסף הפועל ראשון לציון ניצחה 0:1
רולאן דה פורי

רולאן דה פורי (בצרפתית: Roland de Pury;‏ 1907, ז'נבה - 1979, אקס-אן-פרובאנס) היה כומר פרוטסטנטי וחסיד אומות העולם משווייץ. דה פורי למד באוניברסיטה בנשאטל. עקב התעוררות רגשות דתיים בקרבו, החל ללמוד בסמינר תאולוגי פרוטסטנטי. בשנת 1932 למד בבון אצל התאולוג הקלוויניסטי השווייצרי קרל ברת (אנ'). עם ידידו, הסופר דני דה רוז'מו (Denis de Rougemont), ייסד כתב עת תאולוגי בצרפתית שגליונו הראשון הופיע בנובמבר 1932. הוא היה ראש קהילה במחוז ונדה במערב צרפת ולאחר מכן בליון. דה פורי נישא לז'קלין ונולדו להם שמונה ילדים. ביולי 1940, לאחר כיבוש צפון צרפת והקמת משטר וישי, נאם דה פורי נגד שיתוף פעולה עם הכובש ולמען סיוע לנרדפים. רולאן ואשתו ז'קלין נשאו דברים בעד סיוע לנרדפים וארחו בביתם פליטים רבים, רבים מהם יהודים. דה פורי שיתף פעולה עם האב פייר שאייה, ראש ארגון ההצלה "ידידות נוצרית" (Amitié Chrétienne), והשניים הניעו את קהילותיהם לפעולות למען הצלת יהודים. בכוח אישיותו הצליח דה פורי להניע רבים מבני קהילתו להסתיר יהודים שהוסתרו קודם לכן בביתו-שלו. דה פורי היווה מודל לעשרות אנשי כמורה בליון ובסביבתה. ב-1943 פשט הגסטפו על ביתו של דה פורי ועל משרדי הארגון "ידידות נוצרית" (Amitié Chrétienne) וביצע מעצרים. בין היתר נעצר האב שאייה. למחרת המעצר היו אמורים יהודים להגיע למשרד כדי לקבל עזרה חומרית וכן מסמכים מזויפים, והגסטפו טמן במשרד מלכודת. אחת המתנדבות ב"ידידות נוצרית", ז'רמן ריבייר, התחפשה למנקה וכל אימת שהיה יהודי מגיע לכניסה למשרד, היא הייתה מסלקת אותו, לכאורה בטענה שעליה לנקות, אך למעשה הייתה מבהירה לו את הסכנה. התכסיס הצליח ואיש מהיהודים שנעזרו בשירותי "ידידות נוצרית" לא נכנס למשרד ולא נלכד באותו היום. במאי 1943, בעת שדה פורי עמד בכנסייתו, בפני קהילתו, בלבוש הכומר, הוא נעצר על ידי הגסטפו ונלקח מהמקום. אשתו ז'קלין, הקרדינל פייר-מרי גרליה, ויושב ראש הפדרציה הפרוטסטנטית, הכומר מרק בוגנר, שלימים הוכרו אף הם בתור חסידי אומות העולם, ביקשו מהגסטפו לשחררו, אך לשווא. באוקטובר 1943 הוחלף דה פורי בברגנץ שבאוסטריה תמורת מרגלים גרמנים שנעצרו בשווייץ. ביתרת המלחמה שהה בשווייץ. לאחר המלחמה שב דה פורי לקהילתו בליון. הוא פיתח קריירה ענפה של סופר ומיסיונר. בין היתר היה בקמרון ובמדגסקר. הוא היה מבקר של הקולוניאליזם והתבטא נגד העינויים שנקטה צרפת במלחמת אלג'יריה. בשנת 1976 הכיר יד ושם בדה פורי בתור חסיד אומות העולם. רולאן וז'קלין דה פורי, באתר יד ושם (באנגלית)
ז'רמן ריבייר

ז'רמן ריבייר (בצרפתית: Germaine Ribière,‏[דרושה הבהרה] 1917, שאטלרו (אנ')‏ – 1999, פריז) הייתה צרפתייה קתולית, חברה בתנועת ההתנגדות הצרפתית וחסידת אומות העולם. ריבייר הייתה סטודנטית צעירה שהתגוררה עם הוריה בלימוז'. לאחר כיבוש צרפת על ידי הגרמנים במאי 1940 עזבה ריבייר את לימודיה ואת בית הוריה והקדישה עצמה להצלת ילדים יהודים. היא הצטרפה למחתרת ההצלה שהקים האב רוז'ה בראון, שלימים הוכר גם הוא בתור חסיד אומות העולם, וכן למחתרת בה היו מעורבים פייר שאייה והבישוף ז'יל-ז'רו סאלייז'. ריבייר יצרה קשר עם משפחות של יהודים שהתגוררו בצרפת, ולאחר שביקשה וקיבלה את רשות ההורים הייתה מארגנת מקומות מסתור עבור ילדיהם במנזרים ובבתיהם של לא-יהודים. באחד המקרים ליוותה ילדים יהודים מהאזור הכבוש של צרפת לאזור משטר וישי ושם מצאה עבורם מקלט במוסד נוצרי שהסכים להסתיר אותם עד תום המלחמה. ריבייר הייתה פעילה בארגון ההצלה "ידידות נוצרית" (Amitié Chrétienne), שנוסד בליון בשנת 1941 ונועד לסייע ליהודים ולנפגעים ונרדפים אחרים על ידי הכיבוש הנאצי ושלטונות וישי משתפי הפעולה. בינואר 1943 השתתפה ריבייר בפגישה מחתרתית בביתו של הכומר הפרוטסטנטי רולאן דה פורי בליון, פגישה שמטרתה הייתה לתכנן כיצד להזהיר יהודים מפני הגעה למשרדי ארגון ההצלה, עקב חשיפת ארגון ההצלה והטמנת מארב של הגסטפו בתוך המשרדים. הוחלט שלמחרת בבוקר תצא ריבייר בלבוש של מנקה ותנקה את המדרגות בכניסה לבניין וכן חלקים אחרים של הבניין, ותחת מסווה זה תזהיר כל יהודי שיתקרב מפני כניסה לבניין. המבצע הצליח ואף יהודי לא נתפס בבניין באותו היום. לאחר המלחמה הצטרפה ריבייר לכוחות של בעלות הברית שביקרו במחנות ריכוז בגרמניה וסייעה לניצולי השואה במשך מספר חודשים. ריבייר השלימה את לימודיה והוסמכה בתור עובדת סוציאלית. בזכות מקצועה ובזכות האמון שזכתה לו מצד יהדות צרפת, הייתה ריבייר מעורבת בתיווך בפרשת ילדי פינאלי - שני אחים שהוסתרו והוטבלו לנצרות ועל כן ביקשו בעלי הסמכות במנזר בו שהו הילדים להחשיבם כנוצרים ולהשאירם בספרד. ריבייר הגיעה לספרד, מצאה את הילדים, העבירה אותם לצרפת ומשם העבירה אותם לדודם ולדודתם בישראל. ב-1967 הכיר יד ושם בז'רמן ריבייר בתור חסידת אומות העולם. פעילותה של ז'רמן ריבייר, באתר יד ושם (באנגלית) שרות הבולאי הצרפתי בשנת 2017, הוציא בול לזכרה. ערך זה הוא קצרמר בנושא השואה ובנושא צרפתים. אתם מוזמנים לתרום לוויקיפדיה ולהרחיב אותו.
רלית רוגט

רלית רוגט (שם מדעי: Rougetius rougetii) היא מין של עוף מים ממשפחת הרליתיים והיא המין היחיד בסוגה. היא חיה בכמה אגמים באפריקה, במדינות אריתריאה ואתיופיה. זהו עוף קטן בגודלו שאורכן כ-30 ס"מ והוא בעל מקור עדין ורדרד, פלג גוף עליון וכנפיים חומים, בטן וחזה כתומים, ושת לבן. הרגליים ארוכות ועוזרות לעוף לשוטט בביצות שבהן הוא מצוי. הרלית חיה באזורים לחים ובאזורי שיחים הרריים עד גבהים 1,500-4,100 מ' ומצויה גם ברמת אתיופיה. היא חיה שם בערבות, בביצות, בנחלים ולעיתים גם בפארקים ובאזורים עירוניים. הרלית מאוימת בטבע על ידי פגיעה בערבות והביצות ההרריות בהם היא חיה. מצבה מוגדר כ"קרובה לסיכון". מדיה וקבצים בנושא רלית רוגט בוויקישיתוף רלית רוגט, באתר ITIS (באנגלית) רלית רוגט, באתר Animal Diversity Web (באנגלית) רלית רוגט, בבסיס הנתונים ARKive (באנגלית) רלית רוגט, באתר האנציקלופדיה של החיים (באנגלית) רלית רוגט, באתר GBIF (באנגלית) רלית רוגט באתר הרשימה האדומה של IUCN רלית רוגט באתר הרשימה האדומה של IUCN
פוטנציאל וקטורי (מתמטיקה)

באנליזה וקטורית, פוטנציאל וקטורי מוגדר כשדה וקטורי שהרוטור שלו הוא שדה וקטורי נתון (באנלוגיה לפוטנציאל סקלרי, שהוא שדה סקלרי שהגרדיאנט שלו הוא שדה וקטורי נתון). פורמלית, בהינתן שדה וקטורי v, הפוטנציאל הווקטורי A מוגדר כך ש: v = ∇ × A {\displaystyle \mathbf {v} =\nabla \times \mathbf {A} } אם השדה הווקטורי v תואם לפוטנציאל וקטורי A, אז מהשוויון: ∇ ⋅ ( ∇ × A ) = 0 {\displaystyle \nabla \cdot (\nabla \times \mathbf {A} )=0} (דיברגנץ של רוטור הוא אפס) מתקבל: ∇ ⋅ v = ∇ ⋅ ( ∇ × A ) = 0 {\displaystyle \nabla \cdot \mathbf {v} =\nabla \cdot (\nabla \times \mathbf {A} )=0} ומכאן נובע ש-v הוא שדה וקטורי סולנואידי. נניח כי: v : R 3 → R 3 {\displaystyle \mathbf {v} :\mathbb {R} ^{3}\to \mathbb {R} ^{3}} הוא שדה וקטורי סולנואידי המוגדר באמצעות פונקציה חלקה, (v(x. בהנחה כי (v(x יורדת במהירות כאשר ||x|| (הערך המוחלט של x) שואף לאינסוף, נגדיר: A ( x ) = 1 4 π ∫ R 3 ∇ y × v ( y ) ‖ x − y ‖ d 3 y {\displaystyle \mathbf {A} (\mathbf {x} )={\frac {1}{4\pi }}\int _{\mathbb {R} ^{3}}{\frac {\nabla _{y}\times \mathbf {v} (\mathbf {y} )}{\left\|\mathbf {x} -\mathbf {y} \right\|}}\,d^{3}\mathbf {y} } אזי, A הוא פוטנציאל וקטורי לשדה הווקטורי v ומתקיים: ∇ × A = v {\displaystyle \nabla \times \mathbf {A} =\mathbf {v} } לוגיקה זו נובעת ממשפט הלמהולץ אשר קובע כי ניתן להציג כל שדה וקטורי כסכום של שדה וקטורי סולנואידי ושדה וקטורי משמר. הפוטנציאל הווקטורי של שדה וקטורי סולנואידי נתון אינו נקבע באופן ייחודי: אם A הוא פוטנציאל וקטורי לשדה הווקטורי v אזי גם הפוטנציאל A + ∇ m {\displaystyle \mathbf {A} +\nabla m} הוא פוטנציאל וקטורי לשדה הווקטורי v, כאשר m יכול להיות כל שדה סקלרי המוגדר על ידי פונקציה חלקה. הדבר נובע מהעובדה שרוטור של גרדיאנט הוא אפס ( ∇ → × ∇ → m = 0 {\displaystyle {\vec {\nabla }}\times {\vec {\nabla }}m=0} ). באלקטרודינמיקה, חוסר ייחודיות זה של הפוטנציאל הווקטורי, מוביל לדרגת חופש המאפשרת כיול של הפוטנציאל המגנטי. משפט הלמהולץ פוטנציאל מגנטי סולנואיד (מתמטיקה) פוטנציאל וקטורי, באתר MathWorld (באנגלית)